Grafika bildo de la miensimbolo
Miensimbolo de okulsigno.
**Miensimbolo**, **mienvinjeto** aŭ **mieneto** estas kombino de tipografiaj signoj uzata por esprimi senton aŭ nuanci frazon je Interreto, babilejo, poŝtelefon-mesaĝumado (SMS) ktp.

Pluraj lingvoj uzas la vorton *emoticon* [emOtikon] ("emocia simbolo"), inter esperantlingvaj komputilistoj oni ĝin ofte simple nomas *mieno*, sed oni ankaŭ povas uzi la vorton **emociikono** (emocio + ikono).

Pro la fakto, ke multaj ne-lingvaj gestoj perdiĝas en ne-vid-al-vida komunikado, **miensimboloj** ekestis kaj evoluis dum la mallonga erao de Interreto.

La plej kutima miensimbolo estas: **:-)** nomata ankaŭ ridetulo. Ĝi esprimas senton de gajo, ĝojo (rigardu ĝin klininte la kapon maldekstren por kompreni).
Alia ofta mieno estas **:-(** kiu esprimas malan senton.

Tiuj apartenas al la tielnomataj **plenaj mienoj**, t. e. mieno konsistanta el almenaŭ 3 signoj. **Neplenaj mienoj** estas interalie **:)** kaj **:(**.

Iritiĝinte pro la bezono ĉiam kap-klini por ĝuste rigardi la signojn, iuj japanoj ekuzis Japanajn miensimbolojn, kiuj rekte "staras" kaj pli bone respegulas orient-azian esprimmanierojn. Ekzemploj estas: **(^\_^)** "ĝojo" kaj **\(^\_^)/** "venkinteco, hura!".

En la rusa lingvo kaj en aliaj lingvoj de la eksa Sovetunio oni ofte uzas eĉ pli simplajn miensimbolojn, nome ) por ĝojo kaj ( por la malo, kiujn oni povas ripeti por plifortigi ilin. Ofte oni do uzas ))) aŭ (((.

Listo de oftaj kaj malpli oftaj miensimboloj
--------------------------------------------

Jen kelkaj mienoj| **Mieno** | **Signifo** |
|  :-) | Ĝojo, Gajo |
|  :) | simpla feliĉa aŭ rideto |
|  :-)) | Ĝojego |
|  :-D | Granda rideto |
|  :'-) | Feliĉo |
|  :-( | malkontento |
|  :( | Malĝojo |
|  :-(( | Malĝojego |
|  :-> | Moketanta rideto |
|  ;-) | Amindumado (per palpebrumoj), indikumado, okulsigno |
|  :'( | Plorado |
| >:-( | Furiozo |
|  :-/ | Eta malkontento ; dubo |
|  | Ne gravas |
|  :-o | Miro |
|  :-O | Granda miro |
| 8-O | grandega miro |
| :S | konfuzata |
| :P | ellanganta |
|  :[ | deprimita |
|  :-] | Stulteco |
|  :-\* | Kiso |
| B-) | Mi portas ŝirm-okulvitrojn. |
| 8-) | Mi portas okulvitrojn. |
|  :-! | Mi fum(em)as. |
|  :-? | Mi fum(em)as perpipe. |
| 8:-) | Mi portas har-banton. |
|  :-)8 | Mi estas ino. |
|  :-):- | Mi estas viro. |
| :-) | Mi portas ĉapelon. |
| -) | Mi portas tradician orient-aziecan kampar-ĉapelon. |
|  :-)= | Mi havas barbon. |
| }:-) | Mi havas imponan hararon. |
| (:-) | Mi ne havas multe da haroj. |
|  :-[ | Mi estas vampiro. |
| (-: | Mi loĝas en suda duonsfero.Mi estas maldekstrulo. |
|  :-)\* | Mi estas esperantisto. |
| (8-)=\* | Mi estas Zamenhof. |
|  ;;;-)) | Okulsignas BA4jo, t.e. la profilbildo de Beletra Almanako. |

Origino
-------

Je 1982, en komputila diskutejo ĉe *Carnegie-Mellon University*, oni rimarkis, ke ŝercaj rimarkoj estis miskomprenataj seriozaj. Oni ekproponis manierojn marki humuron aŭ ironion. Scott E FAHLMAN proponis la 19-an de septembro, 1982 ekuzi **:-)** kaj **:-(**. Je 2002, Jeff BAIRD laboregis por serĉi, ĉu tiu mesaĝo estis inter malnovaj ŝirmokopioj kaj teamo sukcesis rehavigi ĝin la 10-an de septembro.

Vidu ankaŭ
----------

* Miensimbolo en la Vikimedia Komunejo (Multrimedaj datumoj)
* Kategorio Miensimbolo en la Vikimedia Komunejo (Multrimedaj datumoj)

* Arto ASCII
* Emoĝio
* Ridetulo
* Hieroglifoj
* Ironisigno
* Leĝo de Poe
* Henohenomoheji

Referencoj
----------

1. 1 2 3  Laŭ Komputiketo pri la kapvorto "emoticon"
2. 1 2 3  Laŭ Reta Vortaro pri la kapvorto "emoticon" Arkivigite je 2021-04-08 per la retarkivo Wayback Machine

Eksteraj ligiloj
----------------

* Scott E. Fahlman rakontas, kiel li kreis :-) kaj :-( *(angle)*
* La mesaĝo, per kiu Fahlman proponis :-) kaj :-( *(angle)*
* Emoticons[*rompita ligilo*]

| **Babileja parolado** |
| --- |
| Ĉefaj artikoloj: **Miensimbolo**, **Mallongigoj\_uzataj\_en\_babilejo**
Vidu ankaŭ la artikolon pri la SMS-slango |